Kristbjörg Ólafsdóttir sér um Litla föndurhornið á Vísi . Vísir / Kristbjörg Kristbjörg Ólafsdóttir sér um Litla föndurhornið , vikulegan lið hér á Vísi . Í desember ætlar hún að deila einu jólaföndri á dag með lesendum Vísis alveg fram að jólum . Í dag 6. desember sýnir hún hvernig á að gera jólalegan þrívíddarramma . Við gefum Kristbjörgu orðið . Ok , ég veit að nafnið hljómar eins og þetta föndurverkefni sé rosalega flókið en trúið mér , þetta er einfaldara en þið haldið . Fyrir einhverju síðan , reyndar fyrir frekar löngu síðan , þá var Rúmfatalagerinn með þessa ramma á útsölu , og ég greip tækifærið . Þetta var svona þrívíddarrammi , með gati ofan á , hannaður til að geyma korktappa úr vínflöskum . Ég drekk varla og aldrei rauðvín eða hvítvín og hafði þess vegna ekki mikið að gera með korktappageymslu , en ég sá möguleikana sem fólust í þessu , hugsa út fyrir rammann krakkar . Ég skrapaði textann og vínglösin af rammanum , tók pínu tíma en ég vildi alls ekki skemma glerið . Svo fann ég fallegan gjafapoka og litla seríu , og parýtið gat byrjað . Ég þurfti bara aðra hliðina á pokanum sem ég klippti til , ég notaði bakið á rammanum sem viðmið . Ég hjó göt í myndina þar sem ég vildi að ljósin kæmu í gegn , snéri pokanum við , notaði límband til að festa sériuna niður við bakið á myndinni . Hafið þið notað svona ég veit ekki alveg hvað ég á að kalla það en þetta er límband sem er með lími báðum megin en það er þykkt , notað til að skapa þrívíddaráhrif . Ég setti svona límband hér og þar á bakið á myndinni og festi hana svo á bakið á rammanum . Myndin var aðeins minni en bakið á rammanum þannig að ég setti þennan ótrúlega fallega borða utan um myndina . Ég bjó til ramma utan um myndina áður en ég setti hana í rammann , bíddu hljómar þetta flókið ? Batteríspakkann þræddi ég í gegnum gatið á rammanum ( þið munið korktappanir ) , kom myndinni fyrir í rammann og notaði límbyssuna til að festa batteríspakkann aftan á rammann ( passið bara að snúa honum rétt , svo að þið getið skipt um batterí ) . Ég átti gervisnjó sem ég lét falla í gegnum gatið , og til að hálf loka gatinu og fela það þá límdi ég nokkrar gervigreinar þar ofan á og svo fugl ofan á það . Berin settu svo punktinn yfir i-ið . Ég setti svo smá greni , ber og slaufu og rauðum og hvítum borða í hornin og búin ! Sko , hafði ég ekki rétt fyrir mér , var þetta ekki auðveldara en þið hélduð ? Jólaföndur 3. desember . Kristbjörg Ólafsdóttir sér um litla föndurhornið á Vísi .